बारबेक्यू नेशन लाइव ऑन-द-टेबल ग्रिल के कॉन्सेप्ट के साथ ग्राहकों को ‘DIY’ (डू इट योरसेल्फ) की सुविधा देने वाला प्रथम रेस्टोरेंट है, जिसने अपना पहला स्टोर मुंबई में 2006 में खोला था। बारबेक्यू नेशन की शुरुआत ग्राहकों को किफायती दामों पर एक संपूर्ण डाइनिंग अनुभव पेश करने के एक साधारण विज़न के साथ की गई थी। इस सिद्धांत को सेवा के सभी पहलूओं में लागू किया, जिससे इस रेस्टोरेंट श्रृंखला का तेजी से विस्तार हुआ। 2008 तक बारबेक्यू श्रृंखला की पूरे देश में महत्वपूर्ण उपस्थिति बन चुकी थी। इसके रेस्टोरेंट चंडीगढ़, दिल्ली-एनसीआर, उत्तर प्रदेश, राजस्थान, पश्चिम बंगाल, महाराष्ट्र, कर्नाटक, आंध्र प्रदेश और तमिलनाडु जैसे राज्यों में खोले गए। पूरे देश में बारबेक्यू रेस्टोरेंट चेन उन ग्राहकों को लुभाने में सफल रहा जिन्हें पैसे चुकाने पर मनपसंद खाना चाहिए। 2015 में बारबेक्यू नेशन ने अपने आउटलेट्स पर ‘लाइव काउंटर’ की भी शुरुआत की, जहां एक शेफ ग्राहकों के सामने बिल्कुल उनकी पसंद के अनुसार व्यंजन तैयार कर देते हैं।